หุ้นสหรัฐฯปิดลบ
ตลาดหุ้นสหรัฐ ปิดลบพอประมาณ จากความกังวลต่อวิกฤตหนี้กรีซ ขณะที่ราคาน้ำมันโลกดีดตัวแรง หลังอิหร่านขู่ระงับส่งออกไปยัง 6 ชาติ
16 ก.พ. 2555

ตลาดหุ้นสหรัฐ ปิดลบพอประมาณ จากความกังวลต่อวิกฤตหนี้กรีซ ขณะที่ราคาน้ำมันโลกดีดตัวแรง หลังอิหร่านขู่ระงับส่งออกไปยัง 6 ชาติ
ตลาดหุ้นสหรัฐฯวานนี้(15ก.พ.) ปิดลบพอประมาณ ท่ามกลางความกังวลรอบใหม่ว่ากรีซอาจต้องผิดนัดชำระหนี้ หลังเงินช่วยเหลือก้อนใหม่เข้าสู่ความยุ่งเหยิง
ดัชนีหุ้นดาวโจนส์ ลดลง 97.33 จุด (0.76 เปอร์เซ็นต์) ปิดที่ 12,780.95 แนสแดค ลดลง 16.00 จุด (0.55 เปอร์เซ็นต์) ปิดที่ 2,915.83 เอสแอนด์พี ลดลง 7.26 จุด (0.54 เปอร์เซ็นต์) ปิดที่ 1,343.24 ขณะที่ราคาน้ำมันโลกดีดตัวแรง หลังอิหร่านขู่ระงับส่งออกไปยัง 6 ชาติสหภาพยุโรปท่ามกลางความตึงเครียดลุกลามยิ่งขึ้นต่อโครงการนิวเคลียร์ของเตหะราน    
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 1.06 ดอลลาร์ ปิดที่ 101.80 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.58 ดอลลาร์ ปิดที่ 118.93 ดอลลาร์ต่อบาร์เรล